Lektionsplan: Ertebøllekulturen – en del af Jægerstenalderen

|  |  |  |  |  |  |
| --- | --- | --- | --- | --- | --- |
| **Lektionsplan** | | | | | |
| **Modul** | **Indholdsmæssigt fokus** | **Færdighedsmål** | **Læringsmål** | **Undervisningsaktivitet** | **Tegn på læring** |
| 1  (1 lektion) | Intro til Ertebøllekulturen og Jægerstenalderen | Eleven kan bruge digitale medier og andre udtryksformer som kilder til at beskrive fortiden  Eleven kan sammenligne tidlige tiders familie slægt og fællesskaber med eget liv | Eleven kan   * Fortælle om træk ved Ertebøllekulturen, der adskiller den fra andre kulturer og perioder i stenalderen * Redegøre for de udfordringer og muligheder stenalderens familie og fællesskaber havde i forhold til nutidens | * Forløbet åbnes op med "En boplads fra Jægerstenalderen" fra YouTube, som varer 5.38 minutter. Den gennemgår kort Ertebøllekulturen og Jægerstenalderen. * Efterfølgende tales om filmen på klassen, hvorefter eleverne i par skriver de forskelle ned fra tiden dengang til tiden nu, de kan komme i tanke om. |  |
| 2  (1 lektion) | Begrebsarbejde | Eleven kan læse enkle historiske kilder og udtrykke sig sprogligt enkelt om deres indhold | Eleven kan   * Forklare relevante ord og begreber fra stenalderen og udtrykke sig i skrift om deres betydning | Der arbejdes med udvalgte begreber fra filmen i modul 1: Boplads, ertebølletid, flint, skrabere, lyster, buer/pil, skind.  Begreberne trænes ved hjælp af øvelserne:   * Terningspil * Begrebsskema * Dagbog   Se bilag for instruktioner |  |
| 3  (1 lektion) | Livet i Jægerstenalderen. | Eleven kan læse enkle historiske kilder og udtrykke sig sprogligt enkelt om deres indhold  Eleven kan beskrive ændringer i livsgrundlag og produktion | Eleven kan   * Gøre rede for, hvad de har lært om stenalderen * Fortælle om livet i Jægerstenalderen på godt og ondt ved hjælp af mysteriekort | * I dette modul bruges siderne 8-15 fra "Historie 3". * Siderne læses højt af læreren, og der tales på klassen om, hvad der kommer af ny viden. * Mysteriekort – se bilag for instruktioner |  |
| 4  (3 lektioner) | Midtvejsevaluering og inddragelse af viden | Eleven kan bruge digitale medier og andre udtryksformer som kilder til at beskrive fortiden  Eleven kan sammenligne tidlige tiders familie slægt og fællesskaber med eget liv | Eleven kan   * Med brug af PowerPoint lave en fortælling om livet på en boplads * Drage paralleller til egen tid og redegøre for forskelle og ligheder | * Intro til arbejdet og hjemmesiden med fokus på, hvordan man laver en PowerPoint * Der arbejdes med webstedet "Livet ved Bøllingesø", hvor eleverne producerer PowerPoints og fremlægger dem for hinanden sidst i forløbet |  |
| 5  (3 lektioner) | Slutprodukt: Rollespil og fremvisning | Eleven kan opnå viden om historie gennem historiske scenarier | Eleven kan   * Anvende den viden de har opnået gennem forløbet og omsætte den til historisk rollespil | * Eleverne laver et rollespil med inddragelse af de personer og situationer, de har skabt i deres PowerPoints. De viser deres rollespil i form af film |  |

1 lektion = 45 min.

# Forslag til:

## Undervisningsdifferentiering

Dagbogen kan laves udelukkende med tegninger. PowerPointen kan laves som en collage.

## Evalueringsformer

Evalueringsformerne er beskrevet under "Øvrige gode råd og kommentarer."

Mysteriekort – kan bruges som afsluttende evaluering

Begrebsskema – kan bruges som løbende evaluering

Terningspil – kan bruges som løbende evaluering

Dagbog – kan bruges som afsluttende eller løbende. I stedet for at skrive dagbogen kan den optages på video.

## Bevægelse

Lav et stjerneløb over perioderne.

# Bilag 1: Beskrivelse af undervisningsaktiviteter

Til forløbet knyttes nogle forskellige aktiviteter, de forklares her:

**Terningspil**Aktiviteten går ud på, at eleverne skiftes til at slå med terningen. Ud for hvert tal står der, hvad de skal gøre. Læreren har på forhånd udvalgt de begreber, der skal arbejdes med.

**Slår man:**

1: Sig ordet

2: Forklar ordet

3: Vis/tegn ordet

4: Sig ordet i en sætning

5: Stav ordet

6: Hvor har du hørt ordet før?

**Begrebsskema**Aktiviteten går ud på at lave et skema med seks bestemte overskrifter. Ud fra hver overskrift skal eleven sætte plus ved det, han kan, og minus ved det, han ikke kan. Overskrifterne lyder sådan:

1: Jeg kender ikke ordet

2: Jeg har hørt eller set ordet før

3: Jeg kan udtale ordet

4: Jeg kan stave ordet

5: Jeg kan forklare ordet

6: Jeg kan bruge ordet i en sætning

**Dagbog**Dagbogsaktiviteten går ud på, at eleven forklarer med ord og med tegning bestemte begreber fra forløbet i dagbogsform.

**Mysteriekort**I denne aktivitet skal eleverne løse et problem ud fra et nøglespørgsmål. Til aktiviteten skal der laves et vist antal kort, som har form som en fortælling. Kortene skal klippes ud i små informationsbidder. Opgaven er så at finde mulige sammenhænge mellem nøglespørgsmålet og kortene og placere kortene i forhold til nøglespørgsmålet. Fortællingen kan handle om en jægerstenalderfamilien, der skal finde mad? Et sted at bo? Eller andet. Nøglespørgsmålet kan lyde sådan: Hvordan finder familien fra jægerstenalderen mad til dem selv og deres dyr? Fortællingen formes derefter.